Diari Oficial de la Generalitat Valenciana


Sumari del DOGV 5872, del 17-10-2008 (2008/11752)

RESOLUCIÓ de 6 d'octubre de 2008, del Rectorat de la Universitat Jaume I, per la qual es convoca oferta pública per a la selecció d'un arquitecte/a adscrit a l'Oficina Tècnica d'Obres i Projectes, amb contracte laboral temporal per obra o servei.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/11976


Data del document
:   06-10-2008

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * treball temporal
    * universitat
    * professió de l'urbanisme
    * concurs administratiu

RESOLUCIÓ de 6 d'octubre de 2008, del Rectorat de la Universitat Jaume I, per la qual es convoca oferta pública per a la selecció d'un arquitecte/a adscrit a l'Oficina Tècnica d'Obres i Projectes, amb contracte laboral temporal per obra o servei.  
 [2008/11226]  
D'acord amb el que preveu l'article 17.2 del II Conveni Col·lectiu del personal laboral de les universitats públiques de la Comunitat Valenciana, aquest Rectorat de la Universitat Jaume I, en ús de les atribucions que li confereix la normativa vigent, convoca:  
Una oferta pública per a la selecció, mitjançant un contracte d'obra o servei, d'un arquitecte/a d'acord amb les següents bases:  
Primera. Denominació del lloc de treball  
Arquitecte/a.  
Segona. Objecte i període   
Amb aquest contracte per obra o servei la persona seleccionada haurà de desenrotllar els treballs següents:  
Col·laborar en la direcció, supervisió i control de l'execució de les obres de l'Edifici central del Parc Científic, l'edifici d'Investigació 2 en la parcel·la 26 i el Paranimf de la Universitat; per mitjà del seguiment de l'execució de les obres, la supervisió de les distintes unitats d'obra executades i seguiment del pla de qualitat de l'obra.  
Col·laborar en la redacció de projectes, per mitjà del desenrotllament de plans, detalls constructius, memòries, plecs, càlculs i mesuraments necessaris per a la preparació dels projectes següents: rehabilitació de la Casa Forestal de Vistabella per a seu de la Universitat, edifici de Servicis Centrals d'Infraestructura, la Casa de l'Estudiant i l'edifici Espaitec 2 del Parc Científic i Tecnològic.  
La duració prevista d'aquest contracte estarà vinculada a la duració del projecte i la seua disponibilitat pressupostària.   
S'estableix un període de prova segons el que disposa l'article 16 del II Conveni Col·lectiu del PAS laboral de les Universitats Públiques de la Comunitat Valenciana.   
Tercera. Retribució íntegra mensual  
Las retribucions seran les corresponents a la classificació A22E030 del vigent Conveni Col·lectiu per al Personal Laboral de les Universitats Públiques de la Comunitat Valenciana.   
Quarta. Jornada de treball  
A temps complet.  
Cinquena. Requisits dels aspirants   
- Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.   
- Tindre complits setze anys i no haver arribat a l'edat de jubilació.   
- Estar en possessió del títol d'Arquitectura. En el cas de titulacions obtingudes en l'estranger caldrà estar en possessió de la credencial que acredite la seua homologació.   
- Acreditació dels coneixements dels idiomes oficials de la Universitat Jaume I.   
En el cas del castellà, cal estar en possessió d'algun dels documents indicats en l'annex IV o superar la prova específica que es realitzarà als aspirants que no posseïsquen nacionalitat espanyola, i anirà destinada a comprovar que posseeixen un nivell adequat de comprensió i expressió oral i escrita en aquesta llengua. El contingut de la prova d'acreditació de coneixements de castellà, seguint l'annex III del Reial Decret 826/1998, de 20 de juliol, pel qual s'estableixen diplomes acreditatius del coneixement d'espanyol com a llengua estrangera (BOE núm. 181, de 29 de juliol), contindrà una part oral i una escrita.  
   
En el cas del valencià, cal acreditar coneixements de valencià de nivell mitjà amb algun dels documents indicats en l'annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I (http://sic.uji.es/serveis/slt/cursos/sltf113.html). D'acord amb el contingut d'aquest programa, s'elaborarà la prova corresponent, que contindrà una part oral i una part escrita.  
La realització d'ambdues proves correspon al Servei de Llengües i Terminologia de la Universitat Jaume I.  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.   
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública. Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació  
aportada pel personal aspirant, aquesta es considerarà defecte no esmenable i es resoldrà amb la seua exclusió en el procediment.  
Sisena. Sistema selectiu de la plaça   
Estarà format pels següents exercicis:  
Primer exercici. Obligatori i eliminatori  
Consistirà en la resolució, per escrit, d'un examen tipus test amb quatre respostes alternatives, de les quals només una podrà ser considerada correcta, sobre el temari que figura en l'annex II de la present convocatòria. Les contestacions errònies es valoraran negativament amb una penalització equivalent a un terç del valor de cada contestació correcta. Es proposaran, com a màxim, 60 preguntes.  
La duració màxima d'aquest exercici serà de seixanta minuts. Aquest exercici es puntuarà de 0 a 10 punts, sent necessari obtenir un mínim de 5 punts per a superar-lo.  
Segon exercici. Obligatori i eliminatori  
Consistirà a desenrotllar tres supòsits pràctics aplicables dels programes informàtics arreplegats en el temari de l'annex II, que demostren la capacitat creativa, així com el correcte maneig d'aquestos. El temps màxim per al desenrotllament de l'exercici serà de tres hores. Cada supòsit es qualificarà de 0 a 5 punts, sent eliminats aquells opositors que no obtinguen un mínim de 2,5 punts en cada un dels tres supòsits pràctics.  
Entrevista  
En el cas que la comissió avaluadora ho considere oportú, es realitzarà una entrevista als aspirants que hagen superat els dos exercicis i la diferència de la suma de la puntuació obtinguda entre la màxima i la següent o següents siga inferior de 2 punts. En la dita entrevista es podran preguntar qüestions relacionades amb els temes que figuren en l'annex II. Es qualificarà de 0 a 2 punts, no sent eliminatòria.  
El resultat final d'aquest procés selectiu estarà determinat per la suma de les puntuacions obtingudes en cada un dels exercicis i, si escau, l'entrevista.  
Amb el resultat final d'aquest procés selectiu s'elaborarà una llista que funcionarà com una borsa de treball per a contractats per obra o llocs de treball amb funcions iguals o similars als coneixements exigits en aquesta convocatòria; en aquest últim cas, els aspirants hauran de posseir els requisits dels llocs de treball; en cas contrari perdran el seu dret i es portarà a terme l'oferiment al següent de la borsa.   
La comissió avaluadora es reserva la facultat d'establir una puntuació mínima per a formar part de la borsa de treball.  
Setena. Comissió avaluadora   
La comissió avaluadora tindrà l'estructura que figura en l'annex III d'aquesta convocatòria.   
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
El president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.   
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.   
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Huitena. Presentació de les sol·licituds  
Les sol·licituds, emplenades d'acord amb el model que s'adjunta a l'annex I seran presentades al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la seua publicació en el Diari Oficial de la Comunitat Valenciana.   
En l'apartat Codi, de la sol·licitud haurà de figurar el número 11.752  
A la sol·licitud cal afegir la següent documentació:   
a) Una fotocòpia del document nacional d'identitat.   
b) Una fotocòpia del document que acredite els coneixements dels idiomes oficials de la Universitat Jaume I, establits a la base cinquena d'aquesta convocatòria.   
Les instàncies presentades a les oficines de Correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.   
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
Novena. Llista d'admesos, realització de les proves i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.   
La data de realització de les proves eliminatòries s'anunciarà, amb una antelació mínima de 48 hores, al tauler d'anuncis de Recursos Humans i a la següent adreça d'Internet: http://www.uji.es/CA/serveis/rec-hum/   
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'Edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet: http://www.uji.es/CA/serveis/rec-hum/.  
Deu. Recursos   
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Així mateix, l'administració, si escau, podrà revisar les resolucions del tribunal, d'acord amb l'esmentada norma.   
Castelló de la Plana, 6 d'octubre de 2008.- El rector: Francisco Toledo Lobo .  
ANNEX I   
Instància   
Dades personals   
Primer cognom: ...  
Segon cognom: ...  
Nom: ...  
Data de naixement: ...  
DNI: ...  
Telèfon: ...  
Adreça i codi postal: ...  
Localitat/comarca o província: ...  
Codi: ...  
SOL·LICITE  
L'admissió en el procés selectiu per a cobrir una plaça temporal d ..., convocat per Resolució de data..., publicat en el Diari Oficial de la Generalitat Valenciana número ... .   
DECLARE  
Que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.   
La persona interessada,   
Castelló de la Plana, ... d... de 200...  
RECTORAT DE LA UNIVERSITAT JAUME I   
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei Orgànica 15/1999, de Protecció de les Dades. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta Universitat.   
ANNEX II   
Temari  
1. Codi Tècnic de l'Edificació (C). Reial Decret 314/2006, de 17 de març, del Ministeri de l'Habitatge.   
(BOE núm. 74 de 28.03.2006).  
- Exigència bàsica de seguretat estructural: justificat en el DB-SE, DB-SE-AE, DB-SE-C, DB-SE-A, DB-SE-F i DB-SE-M.  
- Exigència bàsica de seguretat en cas d'incendi: justificada en el DB-SI.  
- Exigència bàsica de seguretat d'utilització: justificada en DB-SU.  
- Exigència bàsica de salubritat, higiene, salut i protecció del medi ambient: justificada en el DB-HS.  
- Exigència bàsica d'estalvi d'energia: justificada en el DB-HE.  
- Exigència bàsica de protecció enfront del soroll: justificada en el DB-HR.  
2. Llei 30/2007, de 30 d'octubre, de Contractes del Sector Públic.  
(BOE núm. 261 de 31.10.2007).  
3. Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
(BOE núm. 257 de 26.10.2001).  
4. Llei 1/1998, de 5 de maig, de la Generalitat Valenciana, d'Accessibilitat i Supressió de Barreres Arquitectòniques, Urbanístiques i de Comunicació.  
(DOGV de 07.05.1998).  
5. Decret 193/1988, de 12 de desembre, del Consell de la Generalitat Valenciana, pel qual s'aproven les Normes per a l'accessibilitat i eliminació de barreres arquitectòniques.  
6. Decret 39/2004, de 5 de març, del Consell de la Generalitat Valenciana, pel qual es desplega la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà.  
7. Ordre de 25 de maig de 2004, de la Conselleria d'Infraestructures i Transport, per la qual es desplega el Decret 39/2004, de 5 de març, del Govern Valencià, en matèria d'accessibilitat en l'edificació de pública concurrència.  
8. Norma de construcció sismeresistent: part general i edificació. NCSE-02.  
Reial Decret 997/2002, de 27 de setembre, del Ministeri de Foment.  
(Deroga la NCSE-94. És d'aplicació obligatòria a partir de l'11 d'octubre de 2004).  
(BOE de 11.10.2002).  
9. Reial Decret 2661/1998, d'11 de desembre, del Ministeri de Foment, d'Acord de la Comissió Permanent del Formigó sobre l'aprovació de la instrucció de formigó estructural. EHE-98.  
(BOE de 13.01.1999).  
Modificació. Reial Decret 996/1999, d'11 de juny (BOE de 24.06.1999).  
10. Reial Decret 642/2002, Instrucció per al projecte i l'execució de forjats unidireccionals de formigó estructural realitzats amb elements prefabricats (EFHE).  
(BOE de 06.08.2002).  
11. Reial Decret 842/2002, de 2 d'agost de 2002, del Ministeri de Ciència i Tecnologia, pel qual s'aprova el Reglament Electrotècnic per a Baixa Tensió i les seues Instruccions Tècniques Complementàries (ITC) BT 01 a BT 51.   
(BOE de 18.09.2002).  
12. Reial Decret Llei 1/1998, de 27 de febrer de 1998, del Ministeri de Ciència i Tecnologia, sobre Infraestructures Comunes en els Edificis per a l'Accés als Servicis de Telecomunicacions.  
(BOE de 28.02.1998).  
13. Reial Decret 1027/2007, de 20 de juliol, Reglament d'Instal·lacions Tèrmiques dels edificis.  
(BOE de 29.08.2007)  
14. Llei de Prevenció de Riscos Laborals.  
Llei 31/1995, de 8 de novembre, de la direcció de l'Estat.  
BOE de 10.11.1995)  
Modificació: Llei 54/2003, de 12 de desembre, de Reforma del Marc Normatiu de la prevenció de riscos laborals.  
(BOE de 13.12.2003).  
15. Llei Reguladora de la Subcontractació en el Sector de la Construcció.  
Llei 32/2006, de 18 d'octubre.  
(BOE de 19.10.2006).  
16. Llei 7/2002, de 3 de desembre, de la Generalitat Valenciana, de Protecció contra la Contaminació Acústica.  
(DOGV de 09.12.2002).  
17. Llei 10/2000, de 12 de desembre, de Residus de la Comunitat Valenciana, de Presidència de la Generalitat  
18. Reial Decret 105/2008, d'1 de febrer, de producció i gestió dels residus de construcció i demolició.  
Programes informàtics  
1. Dibuix en dues i tres dimensions, generació de plànols. Autocad Arquitectura. Versió 2008.  
2. Càlcul d'estructures de formigó armat i acer. CYPECAD (CYPE). Versió 2008.1.E  
3. Elaboració de mesuraments, pressupostos i certificacions. Arquimedes (CYPE). Versió 2008.1.E  
ANNEX III   
Comissió avaluadora titular  
President: un vicerector o vicerectora de la Universitat Jaume I.  
Vocals: 3 en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot.  
Comissió avaluadora suplent: la mateixa estructura.   
ANNEX IV   
1. Acreditació coneixements del castellà   
a) Titulació universitària expedida per una universitat espanyola.   
b) Títol de Batxillerat (BUP) o Batxillerat (LOGSE) expedit per l'Estat espanyol.   
c) Títol de tècnic especialista (FP2) expedit per l'Estat espanyol.   
d) Títol de Graduat Escolar expedit a l'Estat espanyol.   
e) Diploma Superior d'Espanyol com a Llengua Estrangera o Certificat d'Aptitud en Espanyol per a Estrangers expedit per les escoles oficials d'idiomes.   
f) Graduat escolar.   
2. Acreditació coneixements del nivell mitjà de valencià   
a) Certificat nivell mitjà de coneixements de valencià expedit per la Universitat Jaume I o equivalent segons l'acord publicat a la següent adreça electrònica http://www.uji.es/serveis/slt/cursos/taula.html   
b) Acreditació d'haver cursat i aprovat Valencià en tots els cursos de Batxillerat Unificat i Polivalent.   
c) Acreditació d'haver cursat i aprovat Valencià en tots els cursos de Formació Professional.   
d) Acreditació d'haver cursat i aprovat Valencià en tots els cursos de Batxillerat.   
e) Certificat d'haver superat la prova de valencià nivell mitjà en altres convocatòries per a la provisió de llocs de treball de la Universitat Jaume I.